Universitato Thammasat

Universitato Thammasat aŭ Tamasata Universitato (, akronime UT, antaŭe "Universitato Darmoscienco" aŭ "Universitato de Moralo kaj Etiko") en Bankoko estas unu el la plej prestiĝaj universitatoj en Tajlando. Fondita en 1934, ĝi estas la plej malnova kaj la dua plej granda institucio de alteduko en la lando (post Universitato Ĉulalonkon). Ĝi ankaŭ estas konata pro sia speciala rolo en la demokratiigo de la lando. 

La origina kampuso estas nomita Tha Prachan, kaj situas en Phra Nakhon Distrikto, centra Bangkok. La universitato ankaŭ havas kampusojn en Rangsit, 42 kilometrojn norde de Bangkok, en Pattaya, kaj en provinco Lampang. 

La universitato ofertas bakalaŭrajn kaj magistrajn programojn, kaj ankaŭ postbakalaŭran edukadon. Ekde sia fondo, pli ol 300 000 studentoj studis ene de ĝiaj muroj, inkluzive de ĉefministroj de Tajlando, estroj de la nacia banko, juĝistoj de la Supera Kortumo, provincaj guberniestroj kaj aliaj altrangaj registaraj oficistoj.จำนวนนักศึกษามีสภาพจำแนกตาม คณะ สถานที่ศึกษา และเพศ ระดับปริญญาตรี ประจำภาคการศึกษาที่ 2/

La kampuso Tha Prachan en centra Bangkok estis la loko de la ribelo de 1973 kaj la masakro de la Universitato Thammasat en 1976. 

 Historio 
Ĝi estis establita fare de Pridi Banomyong kiel malferma universitato (signifante ke ĝi ne postulas pruvon de antaŭa eduko) specialiĝanta pri juraj kaj politikaj fakoj kaj estis origine nomita Universitato de Etiko kaj Politiko (). En 1952, dum la ĥunto-regado, generalo Phibun Songkhram, kiu iĝis rektoro de la universitato, mallongigis la nomon al ĝia nuna.

La Universitato Thammasat estis komence specialigita institucio ofertanta nur kursojn pri juro, politika scienco kaj diplomatio, ekonomiko, komerco kaj kontado. Nur ekde la 1950-aj jaroj pluen, pliaj programoj kaj fakultatoj estis iom post iom aldonitaj. La nomo de la universitato estis mallongigita al Universitato Thammasat en 1952. En 1962, ĝi estis la unua tajlanda universitato kiu malfermis Fakultaton de Liberaj Artoj. La Postdiploma Instituto de Publika Administrado, establita en 1955, estis disigita en 1966 kiel la Nacia Instituto de Evolua Administrado. 

Dum la 1970-aj jaroj, la Universitato Thammasat estis centro de la por-demokratia studenta movado. Ĝi estis deirpunkto por la popola ribelo en oktobro 1973, kiu kondukis al la provizora fino de la milita diktatoreco. Reĝo Bhumibol Adulyadej nomumis la nepartian rektoron de la universitato, Sanya Dharmasakti, kiel provizoran ĉefministron kaj konfidis al li la redaktadon de nova, pli liberala konstitucio.

La Universitato Thammasat, kun sia politike aktiva studentaro kaj sia nova rektoro, Puey Ungphakorn, estis objekto de malamo por la politika dekstro, kiu rigardis ĉiujn progresemajn kaj maldekstrajn klopodojn kiel subtenon por komunismo. En aŭgusto 1975, la Ruĝa Bufalo- milico atakis la Universitaton Thammasat kaj provis bruligi ĝiajn konstruaĵojn.  Post kiam la detronigita milita diktatoro Thanom Kittikachorn revenis al Tajlando el ekzilo en 1976, miloj da studentoj kaj aktivuloj denove manifestaciis sur la kampuso Thammasat. La protestoj estis brutale subpremitaj de polico kaj ultradekstrulaj civilprotektistaj grupoj la 6-an de oktobro en la masakro ĉe la Universitato Thammasat kaj sur Sanam Luang. Multaj universitataj studentoj mortis.

Ekde 1984, la universitato havas sian propran Fakultaton pri Sociologio. En 1986, la kampuso Rangsit, situanta 40 kilometrojn norde de Bangkok, estis malfermita, komence kiel antaŭposteno por sciencaj kaj inĝenieraj fakoj. Nun, la bakalaŭraj programoj de ĉiuj fakultatoj estas instruataj tie. En 1991, la Fakultato pri Medicino de la Universitato Thammasat estis fondita. 

En 1992, la placo antaŭ la Bodhi-arbo sur la universitata kampuso denove estis la deirpunkto por politikaj protestoj, kiuj disetendiĝis en amasajn protestojn multe preter la universitato kaj kulminis per la sangaj eventoj de " Nigra Majo ". 

 Referencoj 

 Eksteraj ligiloj 

 Thammasat Universitato

Kategorio:Informkesto mapligilo sen OSM-rilata ID sur Vikidatumoj
Kategorio:Koordinatoj sur Vikidatumoj
Kategorio:Universitatoj en Tajlando